Twice

Twice (korea keeles 트와이스; jaapani keeles トゥワイス) on Lõuna-Korea tüdrukuteansambel JYP Entertainmenti all. Ansambel loodi tõsielusaates "Sixteen". Bändis on üheksa liiget: Nayeon, Jeongyeon, Momo, Sana, Jihyo, Mina, Dahyun, Chaeyoung ja Tzuyu. Twice tegi debüüdi 2015. aastal lauluga "Like Ooh-Ahh". Nende järgmine laul "Cheer Up" osutus väga menukaks ning ansambel tõusis edetabelite tippu. Nad võitsid 2016. aasta Lõuna-Korea muusikaauhinnagaladel Mnet Asian Music Awards ja Melon Music Awards kaks aasta parima laulu (Song of the Year) auhinda. Järgmine singel "TT" albumilt "Twicecoaster: Lane 1" püsis neli nädalat Lõuna-Korea muusikaedetabelite tipus ning album ise oli 2016. aasta kõige müüdum K-popi tüdrukuteansambli album. Edu jätkus lauludega "Knock Knock" ja "Signal", viimane neist valiti 2017. aasta Mnet Asian Music Awardsil taas aasta parimaks lauluks. Twice tegi Jaapani debüüdi juunis 2017. aastal albumiga "#Twice", mille läbimüük oli esimese nädalaga suurem kui ühegi teise Lõuna-Korea esineja albumil viimase kahe aasta jooksul Jaapanis. Sama aasta oktoobris andis Twice välja esimese algupärase jaapanikeelse singli "One More Time". Twice'i esimene täispikk album "Twicetagram" ja selle eriversioon "Merry & Happy" ning nende singlid "Likey" ja "Heart Shaker" aitasid ansambli populaarsust veelgi suurendada. 2018. aasta jaanuaris andsid nad välja järgmise jaapanikeelse singli "Candy Pop", mis sai samuti väga edukaks, seda on kaverdanud maailmakuulsad staarid nagu Camila Cabello ja Sabrina Carpenter. Laulu "Yes Or Yes" muusikavideot vaadati Youtube'is esimese 24 tunni jooksul üle 31,4 miljoni korra. 2020. aasta detsembriks oli grupp müünud rohkem kui kümme miljonit albumit Lõuna-Koreas ja Jaapanis, teenides sellega välja enim albumeid müünud k-pop'i tüdrukutegrupi tiitli. Twice'i fänniklubi nimi on Once. Ansambli ametlikud värvid on aprikoosioranž ja magentaroosa. Nendes värvides andsid nad välja oma minialbumi Twicecoaster: Lane 1 kaks versiooni. Lõuna-Korea The Story Begins minialbum (singel Like Ooh Ahh) (2015) Page 2 minialbum (singel Cheer Up) (2016) Twicecoaster: Lane 1 minialbum (singel TT) (2016) Twicecoaster: Lane 2 erialbum (singel Knock Knock) (2017) Signal minialbum (singel Signal) (2017) Twicetagram stuudioalbum (singel Likey) (2017) Merry & Happy erialbum (singel Merry & Happy) (2017) What Is Love ? minialbum (singel What Is Love ?) (2018) Summer Nights erialbum (singel Dance the Night Away) (2018) Yes or Yes minialbum (singel Yes or Yes) (2018) The Year of "Yes" erialbum (singel The Best Thing I Ever Did) (2018) Fancy You minialbum (singel Fancy) (2019) Feel Special minialbum (singel Feel Special) (2019) More & More minialbum (singel More & More) (2020) Eyes Wide Open stuudioalbum (singel I Can't Stop Me) (2020) Taste of Love minialbum (singel Alcohol Free) (2021) Formula of Love stuudioalbum (singel Scientist) (2021) Jaapan #Twice kogumikalbum (2017) BDZ stuudioalbum (2018) #Twice2 kogumikalbum (2019) &Twice stuudioalbum (2019) #Twice3 kogumikalbum (2020) Perfect World stuudioalbum (2021) Ingliskeelne muusika singel The Feels (2021) Nayeon (나연) Jeongyeon (정연) Momo (모모) Sana (사나) Jihyo (지효) Mina (미나) Dahyun (다현) Chaeyoung (채영) Tzuyu (쯔위) Auhinnad muusikaauhinnagaladelt (2018. aasta seisuga) Aasta uus naisartist (Best New Female Singer) – Mnet Asian Music Awards (2015) Parim naisartist [Best Artist Award (Female Singer)] – Asia Artist Awards (2016) Aasta uustulnuk (New Artist of the Year) – Golden Disc Awards (2016) Aasta parim laul (Song of the Year) – Melon Music Awards (2016) Edukaima kümne artisti hulgas olemise auhind (Top 10 Artists) – Melon Music Awards (2016) Parim tüdrukuteansambel (Best Female Group) – Mnet Asian Music Awards (2016) Aasta parim laul ("Cheer Up") (Song of the Year) – Mnet Asian Music Awards (2016) Parim laul nii aprillis ("Cheer Up") kui ka oktoobris ("TT") (Song of the Year – April ja Song of the Year – October) – Gaon Chart Music Awards (2017) Aasta kõige populaarsem laul digitaalselt, suur ja väike auhind ("Cheer Up") (Digital Daesang, Digital Bonsang) – Golden Disc Awards (2017) Aasta parim tantsukava (Best Dance – Female) – Melon Music Awards (2017) Edukaima kümne artisti hulgas olemise auhind (Top 10 Artists) – Melon Music Awards (2017) Aasta parim laul ("Signal") (Song of the Year) – Mnet Asian Music Awards (2017) Aasta parim tantsukava ("Signal") (Best Dance Performance – Female Group) – Mnet Asian Music Awards (2017) Digitaalselt enimmüüdud laul ("Cheer Up") (Record of the Year in Digital Release) – Seoul Music Awards (2017) Parim naisesitaja tantsukava (Female Dance Performance Award) – Seoul Music Awards (2017) Väike muusikaauhind (Bonsang Award) – Seoul Music Awards (2017) Digitaalselt müüduim laul [Daesang Award (Digital)] – Soribada Best K-Music Awards Väike muusikaauhind (Bonsang Award) – Soribada Best K-Music Awards (2017) Parim laul nii veebruaris ("Knock Knock") kui ka detsembris ("Heart Shaker") (Song of the Year – February ja Song of the Year – December) – Gaon Chart Music Awards (2018) Kõige populaarsem laul digitaalselt, väike auhind ("Knock Knock") (Digital Bonsang) – Golden Disc Awards (2018) Kõige populaarsem plaat, väike auhind ("Twicetagram") (Digital Bonsang) – Golden Disc Awards (2018) CeCi Asia Icon Award – Golden Disc Awards (2018) Väike muusikaauhind (Bonsang Award) – Seoul Music Awards (2018) Aasia aasta uustulnuk [New Artist of the Year (Asia)] – Japan Gold Disc Award (2018) Aasia aasta parim album ("#TWICE") [Album of the Year (Asia)] – Japan Gold Disc Award (2018) Enim allalaaditud laul Aasias ("TT – Japanese ver.") [Song of the Year by Download (Asia)] – Japan Gold Disc Award (2018) Ansambli koduleht